AutoProfi.BG  0889 68 63 60 Проблем с интеркулера
Охлаждането на въздуха от турбокомпресорите може да бъде два типа – въздух/въздух и въздух/вода. При първия вид, интеркулера охлажда въздушните потоци като ги придвижва през системата си от тръби, разполагащи с малки радиатори. При преминаването на въздуха през тях, той предава своята топлина към оребрените алуминиеви радиатори. Врезултат от това,  топлината се поглъща от студените въздушни маси от околната среда, вследствие от движението на автомобила. Този тип охлаждане е най-често срещаният, тъй като системата не е сложна, лесна е за поддръжка и не придава допълнителна тежест на превозните средства. При втория тип охлаждане, вместо въздух се използва вода като средство за отнемане на топлината. Студената течност преминава през интеркулера, като по този начин охлажда въздуха преди той да бъде придвижен към двигателя. Този тип система изисква наличието на водна помпа, която да се грижи за циркулацията на водата. Освен това тя включва също резервоар и радиатор,  който на практика служи за охлаждането на течността преди тя отново да абсорбира топлина.